49. schôdza NR SR - 5.deň - B. popoludní
Dátum: 2026-04-21
Poslanec: Pročko, Jozef 
Druh vystúpenia: Vystúpenie v rozprave

142. Ďakujem. Mali sme teraz veľmi peknú konverzáciu s kolegom predsedajúcim vonku, takže som zvedavý, či to dodrží. Milé kolegyne, milí kolegovia, v túto neskoršiu večernú hodinu chcem opäť pochváliť pani Jurík, ktorá mala skvelú, fantastické, fantastické vystúpenie, rozpravu, ale strhla sa tu na ňu naozaj hejty. No a pán predsedajúci trošku podľa mňa neobjektívne ju zastavoval, pričom išla, naozaj išla k meritu veci. Vy tu predkladáte zákon, v ktorom chcete predĺžiť volebné obdobie pre starostov aj pre poslancov, a pani poslankyňa vám vysvetľovala prečo nie. No a ja vám poviem, za tých päť rokov, čo som tu, súhlasím s ňou. Keď Smerohlas bol v opozícii minulé volebné obdobie, tak takisto nechodili do práce, takisto nechodili do práce ako teraz. Veď pani poslankyňa Kramplová, ktorá tu predkladá ten zákon, tak kto ju tu vidíte v pléne, keď sa idú, keď idú nejaké zákony? Pani poslankyňa mala veľkú pravdu, pretože naše zákony, ktoré predkladáme, vy ich nepodporujete, nie ste tu, nediskutujete o nich. A potom sa dozviem od poslankyne Matejičkovej, že načo to predkladáte, keď tie zákony neprejdú. Ale tu nejde o to, či ten zákon prejde alebo neprejde, ale o to, či je ten zákon dobrý, a vy nepodporujete dobré zákony. Naozaj to, čo som rozprával a čo som hovoril o tom, o tom, o tej tlačovke Fica, že novinár sa ho spýta, čo ste robili prvé tri roky? No prvé tri roky sme my naprávali vaše krivdy na našich chudákoch kšeftároch. No a čo ste robili štvrtý rok? No štvrtý rok sme naprávali tie zákony, ktoré sme pokazili, lebo sme urobili zákony, s ktorými Európska únia nesúhlasí, tak ich musíme naprávať. A na čo chcete ten piaty rok? No to my si pripravíme, ten piaty rok budeme už naozaj seriózne pripravovať stratégiu. Strašné, naozaj strašné. Ja si nepamätám počas mojich tých piatich rokov, že by bol niekto tu aktívny. Áno, sú aktívni, keď musia urobiť okná na basu a dostanú kšeft, tak v tom sú aktívni. Výborne, pán Mego, to je super. Sú aktívni, keď dostávajú kšefty, to sú aktívni, to sú úžasní. Však, pán Mego, povedzte, veď kvôli čomu to bolo, ne? Však to bolo kvôli tomu, aby Ficovi potom nefúkalo v tej base. Ale sú aktívni, ale čo je dôležité, vykrikujú potom, vykrikujú a namiesto toho, aby sa prihlásili do rozpravy. To sú oni. Aha, je tu Šuca, vykrikovač Šuca. Toto sú oni. Vykrikujú, robia obštrukcie tým, že vlastne vám tu, na pani poslankyňu Juríkovú tam zozadu vykrikovali. Tuná, čo robili tí dvaja počas toho, keď ste vystupovali? To je neskutočné. Nechodia do práce, naozaj nechodia do práce. Kedy oni schválili nejaký dobrý zákon? Majú príkaz, aby im tam vzadu výkonný práporčík Michelko, potom je tam hore ten v okuliaroch, toho, toho meno neviem, a stále aby ukázal (rečník ukazuje palec hore a palec dole), aby im ukázal a oni hlasujú. Máte vy vôbec svedomie? Vy ste hlasovali niekedy podľa svojho vedomia a svedomia? Hlasovali ste, Hazucha, ako niekedy ste chceli vy? Nikdy v živote. Hlasujete, ako chce Robert Fico. Ja by som nebol v parlamente, keby mi Matovič raz povedal ty budeš hlasovať takto, ako chcem ja . Nie. Ja chcem hlasovať tak, ako hlasujem. Však, samozrejme, že sú kompromisy, ale toto vy robíte a vy chcete si predĺžiť volebné obdobie na päť rokov. Na päť rokov si chcú predĺžiť volebné obdobie! A čo budete robiť? Budete ďalej opravovať dáke dvere a budete robit nejaké oné - steny (rečník napodobňuje západoslovenské nárečie)? Kšeftovať budete? To chcete? To budete robiť? Ja som nepočul, že by bol vystúpil nejaký naozaj poslanec k tomu a obhájil, že by od nich vystúpil nejaký poslanec a obhájil. Viete, ja sa volám Mego, prišiel som sem a poviem vám, že ja robím toto a toto a chcem päť rokov tu robiť ešte pre to Slovensko. Chcem päť rokov byť aktívny, lebo nielen okná bude vymieňať na tej Ilave či Sabinove, či kde to vymieňal, ale budem aj robiť pre tých ľudí. Tých päť rokov chcem robiť. Nie, nie. Im sú štyri roky málo na to kšeftovanie, oni chcú kšeftovať aj ďalej. Veď, preboha, čo to je za vládnu koalíciu, ktorá, musí odstúpiť minister Kmec, lebo rozdal prezidentovmu sponzorovi, lebo dal Bartekovmu asistentovi desať miliónov, lebo Migaľ si, Migaľ potrebuje ďalej vydierať, lebo povydieral, a aby mohli teda, aby ho Fico stiahol, a Migaľa aj Huliaka označil Fico za vydieračov, za vydieračov a z vydieračov spravil ministrov. Čo chcete ďalej vydierať, aby títo ministri ďalej vydierali? Však Migaľ založil firmu za 40 miliónov štátnu a nikto nevie, čo tá firma bude robiť. Ale už riaditeľa robí asistent toho Šalitroša, čo sa zo všetkých zákonov, čo tu hlasujú, vyzvracal, takže už, už si tam dosadili, toto vy robíte. Povedzte mi jeden zákon. Tuto rozprával o zákonoch, ktoré oni pripravili a priniesli, a počuli ste, čo povedal, aký zákon? Ochrana hraníc! Vy sa nehanbíte? Ochrana hraníc? Vy dobre viete, čo spravil Fico. Vy veľmi dobre viete, že s tým Orbánom bili bandu a že sem Orbán navozil migrantov a pustil dvetisíc prevádzačov z basy, pustil ich vonku. A vy tu idete rozprávať, že ste ochránili hranice?! Vy ste na tie hranice dotrepali tých migrantov. Vy ste ohrozili Slovensko, kde vám to rozpráva budúci premiér Maďarskej republiky. A vy si myslíte, že budúci premiér Maďarskej republiky to pustí len tak? Lebo, lebo to pustí len tak. Nie. Keď si pozriete naozaj rokovania Národnej rady Slovenskej republiky, tak naozaj neprechádzajú naše zákony. Ale sme aktívni. V minulom volebnom období, keď si pozriete nejaké aktivity poslancov, tak opozícia, ktorá by mala byť aktívna, tak vy ste robili to isté, čo teraz. Patrili ste na chvost. Veď niektorí z vás tu nepovedali ani slovo, ani slovo. Prídete sem, a keď už vystúpite, niektorí vystúpite, tak hejtujete dobré zákony. Keď Jarjabek povedal, že, pán Jarjabek, aký dobrý zákon ste priniesli, rokovací poriadok . A novinárka sa ho spytuje a čím ten rokovací poriadok pomohol? Čím pomohol ľuďom? Tým, že budeme nosiť košele. Dobre, budeme nosiť košele. A košeľa zaručí to, že nedostane Michelko, výkonný práporčík tohoto podujatia, nedostane 20-tisíc za svoje služby? To košeľa zaručí? Alebo košeľa zaručí to, že Bartek nebude ďalej dostávať 10 miliónov pre svojho asistenta? To zaručí? Košeľa zaručí česť a morálku, ktorú by ste potrebovali pritom, aby ste pomáhali ľuďom? Pani poslankyňa Ves..., Ves..., Veslá..., Ve..., Veslárová, ja sa jej ospravedlňujem, stále Veselická chcem povedať, prepáčte, pani poslankyňa, keď ma počujete, prináša tu naozaj skvelé zákony pre zdravotne postihnutých, pre ľudí, ktorí potrebujú pomoc. A vy nemáte ani toho chochmesa, aby ste za takýto zákon zahlasovali! Čo ste vy za sociálnych demokratov?! Ste sociálne netvori, keď nezahlasujete za zákon, ktorý pomáha ľuďom! A potom tu ide rozprávať pani Matejičková, že no a načo, však vy nemáte . No my nemáme naozaj nadpolovičnú väčšinu. My nemáme na to, aby sme otvorili schôdzu na odvolávanie, ale keď sa odvolávalo za minulej vlády, tak sme otvorili každú jednu schôdzu. Koľko schôdzí odvolali? A viete, čo je odporné? Keď sem príde Šutaj Eštok a ľuďom naloží takým spôsobom v záverečnej reči, aby sme nemohli naňho reagovať. To je nechutné, odporné, to je, to je zbabelosť. A vy ste zbabelci, nič iné. A to je aj Taraba, to je aj Šutaj Eštok, to je aj Takáč, to sú ministri, ktorí sem prídu, vychrlia tu svoju žlč, svoju nenávisť a odídu preč a odídu preč. (Reakcia z pléna.) Nevykrikujte, prihláste sa, Matejičková, keď chcete. Matejičková, prihláste sa, nevykrikujte tam. A to sú oni. Rozumiete? Myslíte, že ju upozorní? Nepovie pani Matejičková, fakt sa správajte ako človek, čo tam vrieskate? Nie, keby som takto ja zakričal, tak ma už, tak ma už upozorňujú. A pritom naozaj ja som emotívny človek, ale vykríknem tam, len keď vidím, čo robí napríklad tuná Žiga dneska, že pani Jurík vystúpila, naozaj vystúpila k zákonu, ale sa im to nepáčilo, čo rozprávala, lebo rozprávala k veci, lebo rozprávala o tom, prečo tento zákon nie je dobrý a ako pracujete tu v parlamente a akí ste darebáci, lebo len darebák nehlasuje za dobré zákony pani poslankyne, ktorá predložila zákon o tom, aby sa pomohlo sociálne odkázaným a zdravotne oslabeným. Viete, to je strašné. Je to strašné a vy si chcete predĺžiť volebné obdobie. Nemáte ani podporu, ústavnú väčšinu, ale čo je najhoršie, to predĺženie toho obdobia vám povedal Fico. A vy budete tichučko šúchať nohami a zahlasujete to, lebo to povedal Fico, lebo potrebujeme ešte kšeftovať. Potrebujete kšeftovať. A potom rozpráva Migaľ, že prezident je vlastne stále prezidentom HLAS-u a on riadi HLAS. Potom rozpráva Migaľ, že aké máte kšefty. Potom pán poslanec Malatinec vystúpi a povie ministerke, že pani ministerka, vy to robíte zle . No tak viete, čo spravte, pán poslanec? Choďte preč a nedovoľte, aby zlá ministerka ničila kultúru. Ďakujem veľmi pekne. (Potlesk.)